**Suursalon häät** on Konrad Tallrothin ohjaama mykkäelokuva vuodelta 1924. Ohjaaja-käsikirjoittaja Tallroth on kertonut saaneensa aiheen vuoden 1868 kuuluisista Härmän verihäistä, josta Ilmari Unho ohjasi 27 vuotta myöhemmin elokuvan *Härmästä poikia kymmenen*.

Elokuvan teatteriensi-ilta oli 20. tammikuuta 1924 Helsingissä Bio-Biossa. Se oli Tallrothin viides ohjaustyö ja viimeinen Suomessa. Ruotsissa hän oli aiemmin vuonna 1916 ohjannut kahdeksan elokuvaa. Elokuvassa debytoivat valkokankaalla myöhemmin tunnetut koomikot Aku Korhonen sekä Kaarlo Kartio pienessä avustajantehtävässä. *lähde?*

Tarina
------

Traagisessa tarinassa Eero lähtee vaimonsa kuoltua naapurikylään hääjuhliin. Puukkotappelussa loukkaantunut sulhanen löytyy juhlissa pensaikosta kuolleena Eero vierellään. Syytön Eero pakenee toiselle paikkakunnalle. Hän palaa kuitenkin kotiin ja antautuu vangiksi, mutta yllättäen pappi paljastaa, että todellinen syyllinen on tunnustanut tekonsa. Niin Eero vapautuu ja saa uuden vaimon, ja he elävät onnellisina.

Arviot
------

Aikalaisarvioissa elokuva sai sekä kiitosta että kritiikkiä. "Sanalla sanoen: filmi on kaunis ja jännittävä, sitä katsoo mielenkiinnolla alusta loppuun", hehkutti *Iltalehden* arvioija nimimerkki K-i. Nimimerkki Pasp. (Uuno Hirvonen, *Uusi Suomi*) kirjoitti, että kaikkia mahdollisuuksia ei ollut hyödynnetty, "siksi filmiltä suurelta osaltaan puuttuu psykologista johdonmukaisuutta ja uskottavuutta". Olavi Paavolaisen arvio *Ylioppilaslehdessä* sisälsi sekä ruusuja että risuja, ja elokuva sai hänet epätoivoon: "liian huono kiitettäväksi, liian hyvä haukuttavaksi". Sen jälkeen hän ohjeistaa aikansa elokuvantekijöitä kertomalla, miten elokuvia tehdään: "Todellinen filmi ei ole mikään kuvasarja, jossa erikseen valokuvatut kohtaukset vain liitetään peräkkäin. – – Ennenkuin tämä puhtaasti teknillinen asia on opittu, ei meidän filmituotannollemme voi antaa taiteen nimeä."

Näyttelijät
-----------

|  |  |  |
| --- | --- | --- |
|  Oiva Soini  | … |  Eero, Ojelmiston isäntä
  |
|  Heidi Blåfield-Korhonen  | … |  Elsa, Eeron nuori vaimo
  |
|  Katri Rautio  | … |  Helena, Eeron äiti
  |
|  Edvin Stenström  | … |  Tuomas, Elsan isä
  |
|  Helmi Lindelöf  | … |  kyläompelijatar Anna Santala
  |
|  Heikki Tuominen  | … |  Matti, Suursalon isäntä
  |
|  Aina Mattila  | … |  Vappu, hänen morsiamensa
  |
|  Mimmi Lähteenoja  | … |  Kaisa Wiemerö, talonpoikaiseukko
  |
|  Kirsti Suonio  | … |  Sanni Ylänen, talonpoikaiseukko
  |
|  Aku Korhonen  | … |  rovasti
  |
|  Emil Lindh  | … |  tuomari
  |
|  Kaarlo Kari  | … |  Iivan, "laukkuryssä"/lautamies
  |
|  Markus Rautio  | … |  Jaska Korpela, "Vieremän Jaska"
  |
|  "Ukko" Lundgrén  | … |  viuluniekka
  |
|  Konrad Tallroth  | … |  herastuomari
  |
|  Juho Puls  | … |  isäntä
  |
|  Armas Fredman  | … |  isäntä
  |
|  Martti Tuukka  | … |  isäntä
  |
|  Eva Luttinen  | … |  nainen kyläraitilla
  |
|  Annie Mörk  | … |  Kahvi-Kaisa
  |
|  Rurik Ekroos  | … |  käräjäkirjuri
  |
|  Erkki Karu  | … |  
  |

Lähteet
-------

1. 1 2 3  *Suursalon häät* Elonetissä.


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Konrad Tallroth |
| --- |
|  |
| **Pitkät elokuvat (ohjaus)** | 

|  |  |
| --- | --- |
| 1910-luku | 
* Kun onni pettää (1913)
* Eräs elämän murhenäytelmä (1916)
* Millers dokument (1916)
* Paratiisilintu (1917)

 |
|  |
| 1920-luku | 
* Rakkauden kaikkivalta – Amor omnia (1922)
* Suursalon häät (1924)

 |

 |
|  |
| Lyhytelokuvat (ohjaus) | 
* Ken ampui? (1917)
* Sin egen slav (1917)
* Rikoksen varjo (1917)
* Kohtalon kosto (1917)
* Chanson triste (1917)
* Miljonarvet (1917)
* Korvaus (1917)
* Venusta etsimässä eli erään nuoren miehen ihmeelliset seikkailut (1919)

 |

 |